***Lietuvos kaimo plėtros 2014***–***2020 metų programos priemonės „Agrarinė aplinkosauga ir klimatas“ veiklos „Nykstančių Lietuvos senųjų veislių gyvulių ir naminių paukščių išsaugojimas“, įsipareigojimai.***

**Pagrindiniai įsipareigojimai** :

* laikytis gyvūnų gerovės, gyvūnų sveikatingumo, ūkinių gyvūnų registravimo ir ženklinimo reikalavimų;
* išlaikyti paramos paraiškoje deklaruotą nykstančių Lietuvos senųjų veislių gyvulių ar naminių paukščių skaičių 5 arba 6 metus ir vykdyti Priemonės veiklą nuo pirmos paramos paraiškos pateikimo dienos iki paskutiniųjų įsipareigojimo metų nustatytos žemės ūkio naudmenų ir kitų plotų deklaravimo pradžios dienos;
* ūkinius gyvūnus ir naminius paukščius **veisti tik grynuoju veisimu**, t. y. poruoti tik tos pačios veislės ūkinius gyvūnus arba naminius paukščius;
* dalyvauti įgyvendinant teisės aktų pripažintos veislininkystės **institucijos selekcinę programą**;
* vykdyti gyvulių **produktyvumo kontrolę**;
* ūkinių gyvūnų bandą papildyti ūkiniais gyvūnais iš savininkų, laikančių nykstančių Lietuvos senųjų veislių gyvulius ir (ar) naminius paukščius, kurių kilmė patvirtinta genetiškai;

Atkreipiame Jūsų dėmesį, kad atvejais, kai nuo paramos gavėjo nepriklausančių priežasčių sumažėjus pagal šią priemonę deklaruotų ūkinių gyvūnų skaičiui, per 20 dienų informuoti NMA ir pateikti įrodančius dokumentus bei atnaujinti duomenis apie ūkinių gyvūnų pokyčius valdoje, kaip nustatyta LR žemės ūkio ministro 2003 m. birželio 16 d. įsakyme Nr. 3D-234 „Dėl Ūkinių gyvūnų laikymo vietų registravimo ir jose laikomų ūkinių gyvūnų ženklinimo ir apskaitos tvarkos aprašo patvirtinimo“. Nuo paramos gavėjo nepriklausančių priežasčių sumažėjus ūkinių gyvūnų skaičiui, per 120 dienų atkurti ūkinių gyvūnų skaičių ir atnaujinti duomenis apie ūkinių gyvūnų pokyčius valdoje, kaip nustatyta LR žemės ūkio ministro 2003 m. birželio 16 d. įsakymo Nr. 3D-234 .

Taip pat pažymime:

* **keičiant bent vieną paramos paraiškoje deklaruotą avį, vištinę žąsį į tokios pat kilmės kitą, Agentūrai pareiškėjui patogiu informavimo būdu (paštu, el. paštu) per 30 darbo dienų nurodyti paramos paraiškoje deklaruotos avies kilmės pažymėjimo ar vištinės žąsies tapatybės nustatymo numerį ir pateikti naujai deklaruojamos paramai pagal šią veiklą avies kilmės pažymėjimą ar vištinės žąsies kilmės sertifikatą ir tapatybės nustatymo numerį;**
* **keičiant bent vieną paramos paraiškoje deklaruotą arklį, galviją, kiaulę į tokios pat kilmės kitą, Agentūrai pareiškėjui patogiu informavimo būdu (paštu, el. paštu) pe 30 darbo dienų nurodyti paramos paraiškoje deklaruotų arklio, galvijo, kiaulės tapatybės nustatymo numerį ir pateikti naujai deklaruojamų paramai pagal šią veiklą arklio, galvijo arba kiaulės tapatybės nustatymo numerį ir atnaujinti duomenis apie ūkinių gyvūnų pokyčius valdoje vadovaujantis Lietuvos Respublikos žemės ūkio ministro 2003 m. birželio 16 d. įsakymo Nr. 3D-234 nustatyta tvarka;**

NMA vykdomų patikrų vietoje metu paramos gavėjai turi turėti paramos paraiškoje įsipareigotų išlaikyti ūkinių gyvūnų kilmės patvirtinimo dokumentus, išskyrus arklius ir galvijus.

Patikros metu tikrinama ar visoje valdoje laikomasi šių Pagrindinių reikalavimų pagal veiklą:

* ar ūkiniai gyvūnai tinkamai ir laiku suženklinti ir užregistruoti;
* ar galvijų laikytojai turi teisingai užpildytus galvijo pasus;
* ar ūkiniai gyvūnai laikomi laikantis gyvūnų gerovės reikalavimų.
* **ar visoje valdoje laikomasi žemės ūkio veiklos valdymo reikalavimų ir trąšų bei augalų apsaugos produktų naudojimo reikalavimų nustatytų apraše**, patvirtintame LR žemės ūkio ministro 2008 m. sausio 16 d. įsakymu Nr. 3D-23 „Dėl Žemės ūkio veiklos valdymo reikalavimų ir trąšų bei augalų apsaugos produktų naudojimo reikalavimų aprašo patvirtinimo ir valdymo kontrolės institucijų paskyrimo“ (toliau – Valdymo reikalavimai), ir Žemės ūkio naudmenų geros agrarinės ir aplinkosaugos būklės reikalavimų, taikomų nuo 2015 m., apraše, patvirtintame LR žemės ūkio ministro 2014 m. gruodžio 5 d. įsakymu Nr. 3D-932 „Dėl Žemės ūkio naudmenų geros agrarinės ir aplinkosaugos būklės reikalavimų, taikomų nuo 2015 metų, aprašo patvirtinimo“ (toliau – GAAB reikalavimai).

Taip pat atkreipiame Jūsų dėmesį , kad skaičiuojant mokėtiną sumą, imamas metinis paramos gavėjo pagal šią veiklą įsipareigotų išlaikyti kiekvienos gyvūnų rūšies skaičiaus perskaičiuotas SG vidurkis, **kuris apskaičiuojamas kiekvieno mėnesio 1 d.** Jei pateiktas prašymas dėl ūkinių gyvūnų skaičiaus didinimo, SG vidurkis apskaičiuojamas nuo prašymo pateikimo datos.

NMA apskaičiuoja mokėtiną sumą, remdamasi paramos paraiška ir prie jos pridėtų dokumentų duomenimis bei atsižvelgdama į administracinių patikrų bei patikrų vietoje rezultatus.